Nord Pool

Nord Pool AS, tidligere, Nord Pool Spot AS, er en europeisk kraftbørs . Den er  organisert som aksjeselskap og eies av Euronext og TSO Holding, som representerer de nordiske og baltiske stamnettoperatørene Statnett, Svenska Kraftnät, Fingrid Oyj, Energinet og Litgrid.

Selskapet har som vedtektsfestet formål å organisere, drive og videreutvikle en markedsplass for fysisk handel med elektrisk energi og andre energiprodukter, i de områder som anses som adekvate, samt tilby tjenester som står i forbindelse med slik handel.Nøkkelopplysninger fra Enhetsregisteret

 Historikk 
Nord Pool Spot AS ble stiftet 27. desember 2001 og har forretningsadresse på Lysaker i Norge. Selskapet ble skilt ut fra Nord Pool ASA (nå råvarebørsen Nasdaq Commodities), som startet opp som Statnett Marked AS i 1993 etter dereguleringen av det norske kraftmarkedet to år tidligere. Nord Pool feiret derfor 30 år i 2023. Statnett Marked kan spore sine aner tilbake til Foreningen Samkjøringen, fra 1971 Samkjøringen av kraftverkene i Norge.  

Opprinnelig var Statnett Marked AS en en børs for det norske markedet. Ved dereguleringen av det svenske markedet i 1996 dannet Norge og Sverige et felles kraftmarked gjennom børsen Nord Pool ASA, eid av Svenska Kraftnät and Statnett. Finland, Vest- og Øst-Danmark sluttet seg til kraftmarkedet i henholdsvis 1998, 1999 and 2000. Det tyske prisområdet Kontek ble trukket inn i 2005, prisområdet Estland i 2010, Litauen og Latvia i 2013. Innen 2019 tilbød børsen handel over hele Europa. 

Den 20. januar 2016 byttet Nord Pool Spot navn til Nord Pool AS.  

I 2019 kjøpte Euronext 66 % av aksjene i Nord Pool.Euronext tar kontroll over kraftbørsen. e24. Besøkt 5. desember 2019 

 Organisering 
Krafthandelen er organisert i prisområder og handelen utføres av kraftmeglere, også kalt kaftradere. Meglerne kan oppnå svært høye bonuser. Statkraft holder sine bonuser hemmelig, men i 2023 var samlet pott på 1,8 milliarder kroner, ned fra 2,3 mrd i 2022. Den største enkeltutbetalingen i 2023 var på 15 millioner kroner for innenlands trader, mens internasjonale tradere i snitt fikk 378 000 til 493 000 euro. I 2023 ble det kjent at enkelttradere i Energi Danmark kunne opparbeide seg inntil 450 millioner kroner. 

Referanser

Eksterne lenker


Kategori:Energiselskaper
Kategori:Kraftmarkedet
Kategori:Børser
Kategori:Etableringer i 2001